Perfekt beliggenhet og stor leilighet i Platanias. Vi reiste 2 voksne, 1 gutt på 17 og 1 gutt på 15 år. Leiligheten passet oss midt i blinken med tanke på størrelse. God avstand mellom soverom og egne bad til disposisjon, selv om badet tilknyttet hovedsoverommet var lite og dusjen fungerte så som så. Kort vei til stranden og det meste av restauranter og severdigheter. Perfekt måte å bo på om man ikke ønsker det evige charter maset med bråk og ferdige måltider til blodpris. Masse god mat i de større supermarkeder som man kan lage på kjøkkenet å kose seg med på en av de 2 terrassene ute. Vil du grille deg skikkelig i sola, er terrassen i andre etasje perfekt til det. God utsikt og nydelig solnedgang. Jacuzzien utenfor hovedsoverommet var perfekt til å kjøle en solmettet kropp i på ettermiddagen. Den var ren og fin og hadde ingen betenkeligheter med å bade her. Renholdet generelt var utmerket. Verten var også veldig lett å ha med å gjøre og kommuniserte godt. Aircondition var moderne, og laget ikke lyd som noen gang kan sjenere på slike plasser.